
Глава 4.
АРБИТРАЖНИ ПРАВИЛА
КУНГ-ФУ "SANDA"
4.1. Възрастови категории и тегло.
Kung-Fu "Санда" е контактен двубой, който произлиза от китайските традиционни бойни стилове. Този тип двубой е позволен за състезатели, които се обучават в продължение на най-малко една година.
Конкурсът се организира за мъже и жени по следния начин:
а) Деца 1 (младши кадети), 12-13-годишна възраст.
- Категориите тегло за момчетата са: -40кг, -45кг, -50кг, -55кг, -60кг и +60 килограма.
- Категориите тегло за момичетата са: -35кг, -40кг, -45кг, -50кг, -55кг и +55 килограма.
б) Кадети, 14-15-годишна възраст.
- Категориите тегло за момчетата са: -45кг, -50кг, -55кг, -60кг, -65кг, -70кг, +70 кг.
- Категориите тегло за момичетата са: -45кг, -50кг, -55кг, -60кг, +60 кг.
в) Юноши 16-17 години.
- Категориите тегло за момчетата са: -50кг, -55кг, -60кг, -65кг, -70кг, -75кг, -80кг, +80кг.
- Категориите тегло за момичетата са: -50кг, -55кг, -60кг, -65кг, +65кг.
г) Младежи старша възраст 18-34 години.
- Категориите тегло за момчетата са: -55кг, -60кг, -65кг, -70кг, -75кг, -80кг, -85кг, -90кг, +90кг, и отворена (над 70кг).
- Категориите тегло за момичетата са: -55кг, -60кг, -65кг, +60кг, и отворена (над 60кг).
4.2. ЕКИПИРОВКА
1) Каска, отворените каски са забранени.
2) Индивидуална защита за зъби (защита гума).
3) Тениска (потници или тениски с ръкави са забранени, наказват се с дисквалификация).
4) Индивидуална защита на гръдния кош.
5) Бинтове за ръце с максимална дължина 2.5 m всеки.
6) Ръкавици 10 унции за всички категории над 16 години и 8 унции за под 16-годишна възраст.
7) Шорти (носенето на дълги панталони е забранено, наказва се с дисквалификация).
8) Мида за мъже и жени, нагръдна защита за жените.
9) Протектори за крака (защита на подбедрицата).
ЗАБЕЛЕЖКА: Цветът на оборудването, съставено от каска, нагръдник, ръкавици и протектори за крака, е червен или син. Не се допускат цветови комбинации по време на двубоя. Шарката на оборудването е одобрена от Изпълнителния комитет на Световната федерация по традиционно Kung Fu. Надписът на оборудването с името на клуба, на състезателя и на спонсор на клуба (или на състезателя), да се прави само на разрешените места, създадени от WTKF. За спонсорите на WTKF ще се определят специални места за надписа.
4.3. ВРЕМЕ НА ДВУБОЯ
Предварителните мачове са съставени от:
- 1 Рунд от 1 минута и 30 секунди за деца на 12-13 години.
- 1 Рунд от 2 минути за кадети на 14-15-годишна възраст и юноши 16-17 години.
- 2 Рунда от 2 минути за младежи старша възраст 18-34-години.
Финалите се провеждат по следния начин:
- За деца на 12-13 години: 1 рунд от 1 минута и 30 секунди.
- За кадети на 14-15-годишна възраст и юноши младша възраст 16-17 години: 1 рунд от 2 минути.
- За младежи: 2 рунда от по 2 минути всеки.
Почивката между рундовете е 1 минута. Времето за двубой е ефективно, без прекъсвания.
4.4. ПОБЕДА
Победата е за състезателя, който получи най-много точки. В края на двубоя съдиите на състезанието вдигат червено или синьо знаме, което съответства на състезателя, който е събрал най-много точки. Няма равенство!
Ако състезателите имат еднакъв брой точки, ще бъде обявен за победител:
- състезателят, който има най-малко наказания,
- състезателят, който изпълнява най-много техники, които са отбелязани с 3 точки,
- състезателят, който показва боен дух и честна игра.

4.5. РАЗРЕШЕНИ ТЕХНИКИ
1) Всички видове бокс, комбинирани с удар с крак в тялото и в главата.
2) Удар с крак, във вътрешната и външната страна на краката на противника.
3) Удари отзад или назад с крак в главата, в тялото (отпред и отзад) с контакт.
4) Удари с външната страна на юмрука, със завъртане на тялото и удари в главата от горе надолу с външната страна на юмрука.
5) Всички видове бокс и удари с крак, съчетани със скок в позволените зони.
6) Всички видове изваждане от равновесие са позволени.
7) Всички форми на хвърляне.
4.6. ЗАБРАНЕНИ ТЕХНИКИ
1) Всякакви форми на подсечка са забранени.
2) Всички видове удар с крак, блокове, избутвания, изпълннени с вътрешната страна на дланта или с ръба на юмрука са забранени.
3) Всички удари с крак във врата и в тила са забранени.
4) Всякакви удари с глава са забранени.
5) Всички форми на атака, удари с крак, и избутвания в ставите са забранени.
6) Удари с крак в областта на слабините са забранени.
7) Атакуване на паднал на пода противник или когато е докоснал пода с ръкавици е забранено.
8) Изплюване на назъбника е забранено.
9) Държене на въжетата на ринга и атакуване на противника или „клинч“
10) Неподчинение на командите на централния съдия.
11) Опит на състезателя да изпълни подсечка, хвърляне, скачане или саможертвена техника и пада на земята, без да докосне съперника.
4.7. ОЦЕНЯВАНЕ
1 точка при:
1) Всякакъв вид удари с юмрук в тялото и в главата в позволените места.
2) Всякакъв вид удари с крак със стъпалото на крака в позволените места.
3) Когато състезателите не се бият в рамките на осем секунди, централният съдия избира състезателя, който трябва да атакува. Ако състезателят отново не атакува за 8 секунди, губи по 1 точка.
4) Състезател, който пада върху противника получава 1 точка.
5) Когато състезател се опитва да изпълни дадена техника или удар и падне на земята без да докосне съперника, противникът получава 1 точка.
6) Всякакъв вид подсечка с крак, ако противникът изгуби равновесие.
2 точки при:
1) Всички видове удар с крак в главата в позволените места.
2) Удар с крак в тялото.
3) Хвърляне на противника, ако състезателят, който изпълнява хвърлянето остане на крака.
3 точки при:
1) Всякакъв вид юмручни техники, чрез които противникът пада на пода.
2) Всякакъв вид позволен удар с крак, който поваля съперника на пода.
3) Всякакъв вид позволени удари с крак със скок в главата.
4) Всякакъв вид позволени удари с крак със скок в тялото.
5) Броене на противника до 8.
ЗАБЕЛЕЖКА: 3 точки се дават само когато централният съдия ги отбележи, а страничните съдии трябва да ги впишат в бланката. При изпълнение на хвърляне с 2 точки, централният съдия показва мястото, от което да се рестартира мача. Когато състезател падне върху друг състезател, съдията показва този, който е отгоре. Ако минат повече от 3 ​​секунди между инициирането на хвърлянето и самото хвърляне, централният съдия показва "невалидна техника ". Ако състезателят достигне разлика от 10 точки в сравнение с опонента, той се обявява за победител, поради превъзхождаща техника.
НОКДАУН

Когато един състезател падне на пода след получаване на допустим удар в позволена зона, централният съдия започва да брои време. Ако състезателят се изправи до отброяване до 8, може да продължи двубоя. Ако състезателят бъде повален за втори път и се изправи, може да продължи двубоя. Ако бъде повален за трети път, дори и да се изправи, ще бъде обявен за победен. За нок даун на опонента състезателят получава 3 точки от съдиите на състезанието. Централният съдия показва 3 ​​точки!
НОКАУТ
Ако състезател падне на пода след получаване на допустим удар в позволена зона, централният съдия започва да брои време. Ако състезателят не може да се изправи до отброяване до 10, бива обявен за победен и губи двубоя.
4.8. НАКАЗАНИЯ
Използването на забранени техники, забранени действия се наказва с 1 точка. Наказание от 1 точка се получава за викове, забранени жестове и т.н. В ситуация на сериозно нарушение на правилника, централният съдия спира двубоя с командата: "Стоп" и виновният състезател се наказва с 1 точка. Ако състезател получи 2 наказателни точки, бива дисквалифициран веднага.
ЗАБЕЛЕЖКА: Първото нарушаване на регламента се предупреждава с "Внимание!". Второто се наказва с -1 точка, и третото с -1 точка. Ако състезателят получи 2 наказателни точки, бива дисквалифициран веднага.

4.9. ОЦЕНЯВАНЕ НА ДВУБОЯ
Оценката на двубоя се извършва, като се вземат предвид следните правила:
1) Най-добра техника, ефективни блокове и контра-атаки.
2) Най-добри комбинации.
3) Брой точки.
4) Брой получени точки като наказание.
5) Брой на техниките, отбелязани с 3 точки.
6) Спортсменство и честна игра.
7) Боен дух и инициативност.
ЗАБЕЛЕЖКА: Всички удари с ръка или крак трябва да са директни и в позволените места и да не бъдат блокирани или избегнати. Всички удари и избутвания трябва да бъдат изпълнени с ударната страна (предната част) на ръкавиците. Едновременни и последователни попадения, изпълнени в кратък период от време, не се отбелязват.
4.10. БОЙНО ПОЛЕ
Двубоят се състои на ринг със следните размери и характеристики:
- Площ: квадрат със страна 8 м, общо 64 квм.
- Височина: 1.00 m от нивото на земята.
- Резервна площ: с дължина от два метра от основата на ринга към външността.
Ако организаторът не разполага с ринг с тези характеристики, състезанието може да се проведе, с одобрението на ръководството на WTKF, на ринг със същите размери, без резервна площ. Подреждането на ринга и на масите на съдиите е показано в Приложение 3.


